Anastasio Alberto Ballestrero

**Anastasio Alberto Ballestrero** O.C.D. (født 3. oktober 1913 i Genova i Italia, død 3. oktober 1998 i karmelittklosteret Santa Croce, Fortino Santa Maria, Bocca di Magra ved La Spezia) var en av Den katolske kirkes kardinaler. Han var erkebiskop av Torino 1977&ndash;1989.  Ballestrero tilhørte De uskodde karmelittene (O.C.D.). 

## Liv og virke
### Bakgrunn
Alberto Ballestrero gikk inn i karmelittordenen i 1928, tok ordensnavnet **Anastasio** og studerte katolsk teologi i forskjellige hus i ordenen. 
### Prest
Hanble presteviet den 6. juni 1936 og arbeidet deretter som lærer og foreleser ved flere institusjoner innen karmelittordenen. I tillegg tok han på seg lederroller i opplæringen av nye ordensmedlemmer. Fra 1939 til 1942 var han novisemester, fra 1942 til 1948 prior og fra 1948 til 1955 som provinsial. 

Fra 1955 til 1967 var han generalsuperior for karmelittordenen. I løpet av denne tiden klarte han å besøke nesten alle ordenens 350 klostre og 850 klostre rundt om i verden. Bare Ungarns kommunistiske regime forbød ham å komme inn i landet. Anastasio Alberto Ballestrero deltok i Det andre Vatikankonsil fra 1962 til 1965.

### Erkebiskop av Bari
Den 21. desember 1973 utnevnte pave Paul VI ham til erkebiskop av Bari. Anastasio Alberto Ballestrero mottok sin bispeordinasjon den 2. februar 1974 av prefekten for bispekongregasjonen, kardinal Sebastiano Baggio. Medkonsekratorer var hjelpebiskopen i Bari, Michele Mincuzzi, og biskopen av Terracina-Latina, Priverno og Sezze, Enrico Romolo Compagnone O.C.D.
### Erkebiskop av Torino
Den 1. august 1977 ga paven ham ledelsen av erkebispedømmet Torino. 

Før det andre konklavet i 1978 ble han nevnt som en mulig kandidat til paveembetet, selv om han da ennå ikke var kardinal.
### Kardinal
Han ble kreert til kardinal i 1979 av pave Johannes Paul II, med *[[Santa Maria sopra Minerva]]* som tittelkirke.

Paven betrodde ham en rekke representative oppgaver i de påfølgende årene. Som erkebiskop av Torino var han «kustos» eller vokter for Likkledet i Torino. Under Ballestreros *aegis* ble likkledet i Torino utstilt offentlig igjen i 1978 for første gang på 45 år og ble vitenskapelig undersøkt i detalj av førti amerikanske forskere fra *«Shroud of Turin Research Project»* (STURP-teamet), og i 1988 ble linvevprøver tatt fra likkledet for radiokarbondatering.

Kardinalen fikk på 1980-tallet foretatt en undersøkelse av likkledet etter C14-metoden. Den daterte klenodiet til middelalderen. Men senere innrømmet han i et intervju at laboratorietesten kunne ha vært unøyaktig og at likkledet kunne være ekte.

Anastasio Alberto Ballestrero ledet Den italienske bispekonferanse mellom mai 1979 og juli 1985, tidligere hadde han vært dens visepresident siden mai 1978. 

Han trakk seg fra ledelsen av erkebispedømmet i Torino den 31. januar 1989 av aldersgrunner. 

Kardinal Ballestrero døde 21. juni 1998 i karmelittklosteret Santa Croce i Fortino Santa Maria, Bocca di Magra. Han ble gravlagt i karmelittklosteret i Varazze.

Bispedømmets saligkåringsprosess for ham ble åpnet den 4. februar 2014.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Sebastiano Baggio (1884-1957) *1930 
* Kardinal *Anastasio Alberto Ballestrero* (1913-1993) *1953

## Referanser


## Eksterne lenker
* The Cardinals of the Holy Roman Church